**Қаныш Сәтпаев атындағы №9 жалпы орта білім беретін мектебінің**

**Бастауыш сынып әдістемелік бірлестігінің жылдық есебі**

Қазіргі уақыттың негізгі талаптарының бірі- оқушыны білімді әлемнің бүтіндей бейнесін қабылдай алатын, шығармашылық таныммен тікелей қатынас жасайтын жаңаша тәуелсіз ойлай алатын шығармашыл адамға айналдыру. Мектептегі бастауыш оқыту үрдісінің негізгі мақсаттары-баланың білім игеру кезіндегі ойлау қабілетін қалыптастыру сол арқылы таным әрекетін арттырып, шығармашылық қабілеттерін дамытуды көздейді. Бастауыш саты – білім, дағды, іскерліктің, шығармашылық қабілеттерінің қалыптасуының бастамасы болып табылады. Ендеше, өскелең ұрпаққа білім негізін қалап жүрген бастауыш сынып мұғалімдерінің жылдық есеп беруі жайлы сөз болмақшы. Біздің әдістемелік бірлестігінің тақырыбы:"Оқытудың жаңа технологиялары негізінде мұғалімдердің танымдық белсенділігін арттыру, кәсіби дамуына ықпал етіп, сапалы оқытуды жүзеге асыру."

**Мақсаты**: · Білім сапасын арттырудың қазіргі педагогикалық технологияларын білім тәрбие беру үрдісіне енгізіп, жетілдіру; · Шығармашылық топтардың жаңа жүйені енгізу және жетілдірудегі жұмыс бағыттарын бекіту, мұғалімдердің ғылымиәдістемелік деңгейін, кәсіби біліктілігін, шеберлігін дамыту. · Жеке тұлғаны зертханалық, ғылыми зерттеу жұмыстарына баулу · Үлгермеушіліктің алдын алу және білім беру қызметінің сапасын арттыру · Мұғалімдердің оқытудың цифрлық түрін қолдану үлесін арттыру -Мектептің инновациялық жоба жұмысын қолға алу

**Міндеттері:**

* пәндік олимпиадаға, ғылыми жобаға дайындықтың тиімді тәсілдерін қарастыру;
* мұғалімдердің шығармашылық кезеңдер жоспары бойынша жұмыстарының жүйелі жүргізілуін, өз іс-тәжірибесін өзіндік жұмыстары(авторлық бағдарлама, жинақтар, әдістемелер) арқылы жинақтап, қорытындылауын қолға алу;
* мұғалімдердің шығармашылық тақырыбы бойынша жұмыстарын жаңартылған білім беру мазмұнын енгізу бағытында жүргізіп, жаңа форматтағы тапсырмалар жинағын дайындауға көңіл қою;
* әр бірлестікте инновациялық жобалармен жұмысты енгізуді қолға алу · жаңа технологияларды тиімді қолдана отырып, білім сапасын арттыру.

**Күтілетін нәтижелер:**

* білім беру ортасының қоғамның ағымдағы сұранысына бейімделуі;
* оқыту сапасының артуы, мұғалімнің өз пәні саласында білімнің жинақталуы, оқытудың қазіргі әдістерін меңгеруі мен педагогикалық процесті компьютерлік технология көмегімен ұйымдастыруы;
* дарынды оқушылармен жұмыс нәтижесінде олимпиада, ғылыми жоба, түрлі байқаулар жеңімпаздарының санының артуы.

Бастауыш сынып әдістемелік бірлестігінде 14 мұғалім жұмыс істейді. Барлығы да жоғары білімді ұстаздар.

**Тексерудің мақсаты:**

• мұғалімнің дәптерді тексеру талабының орындалуы;

• дәптерге қойылатын бірыңғай талаптың орындалуы: көркем жазуы, тазалығы, дәптер жүргізу мәдениеті, дағдысы;

• үй жұмысы нормасының орындалуы, тексеру сапасы;

• өз бетімен жұмыс түрі, мазмұны;

• орфографиялық режимнің сақталуы;

• оқушы дәптерін тексеру сапасы: тексеру жиілігі, нашар үлгеретін оқушы жұмысының тексерілуі;

• баллдық бағалаудың дұрыс жүргізілуі

Оқу кезінде оқушылар көптеген сайыстарға қатысып, дипломдармен марапатталды.

3 қазанда 3-4сыныптар арасында мектепішілік «Алтын сақа» математикалық олимпиадасы өткізілді. Олимпиадада жоғары нәтиже көрсеткен оқушылар қалалық кезеңге жолдама алды. <https://www.instagram.com/p/DAphmBmNRGe/?img_index=1&igsh=MThvazg3aG1neWo2Mg>==

3 сынып оқушылары «Алтын сақа» математикалық олимпиадасының қалалық кезеңіне қатысты. Олимпиадаға мектебімізден 3 оқушы қатысты. Олимпиаданың нәтижесі бойынша оқушылар 1-2 орындарға ие болып, облыстық олимпиада кезеңіне өтті. <https://www.instagram.com/p/DChhOfGM0MA/?igsh=NTBlZnVnOTg2Yjg2>

Қаңтар айында 1 сыныптардың «Қош бол,Әліппе» сыныптан тыс іс-шаралары өткізілді. <https://www.instagram.com/reel/DD6_MQBs0qm/?igsh=bXUwMmd4N29vd2R2>

14 қаңтар айында 4 сынып оқушыларының арасында қазақ тілі,математика,ағылшын тілі пәндерінен мектепішілік олимпиада өтілді. 1-ші орын алған оқушылар қалалық кезеңге жолдама алды. <https://www.instagram.com/p/DFsAne1s88Q/?igsh=MWh6MGJ4NGJtaG1ocQ>==

Бастауыш сынып мұғалімі Сулейменова Қ.Д «Тәжірибе алмасу – кәсіби қажеттілікті шыңдау» тақырыбында, нысаналы мектеп жобасын жүзеге асыру мақсатында Бестөбе кеңтінің №2 ЖОББ мектебінің ұстаздарымен тәжірибе алмасып, ашық сабақтар өткізу арқылы ашық есік күніне қатысты. <https://www.instagram.com/p/DGKNVeit9K0/?img_index=2&igsh=MTdxM2NnbnJxZDQ4ag>==

Қаңтар айының 13-нен 23-і аралығында бастауыш сынып бірлестігінің «Баспалдағы білімнің-бастауыштан басталар» атты онкүндік апталығы өтті. Апталықтың мақсаты: «Жаңартылған білім беру жағдайында инновациялық ақпараттық технологияларды пайдалана отырып, оқушылардың сыни ойлау қабілеттерін дамыту,оқу үдерісін жетілдірумен қатар баланың шығармашылық, жас және жеке ерекшеліктерін ескере отыра, рухани-адамгершілік, эмоционалдық және көңіл күйлерін дамыта отырып,алған білімдерін өмірде қолдануға баулу». Апталық бекітілген жоспар бойынша өткізілді. Сабақ барысында жаңаша әдіс-тәсілдер қолданылды. Оқушылар сабаққа белсене қатысты. Ашық сабақтарда мұғалімдер өздерін жан -жақты көрсете білді. <https://www.instagram.com/reel/DE5BbqOs6q-/?igsh=MXVoaHd1d2l0aDQ0bg>==

26 ақпан күні бастауыш сыныптарда «Білім сапасының негізгі заманауи тәсілдер» тақырыбында қалалық семинар өтті. Семинарда Қайыргелды Ү.Е, Абишева А.К, Сабитова А.Ж., Амаркулова О.Ж ашық сабақтар көрсетіп, келген қонақтармен жоғары бағаланды. <https://www.instagram.com/p/DGirqTKqxOQ/?img_index=2&igsh=bmhrbzB4Z2tmbTV6>

Сабақтардан кейін қонақтарға Бердібек Соқпақпаевтың 100 жылдық мерей тойына арналған «Зиялы қауымның мерейлі белесі» атты концерт бағдарламасы ұсынылды. Концерт қызықты өтіп, жоғары бағаланды. <https://www.instagram.com/p/DGjKK0BtczI/?igsh=MWpxeGRsYnZtMG13bg>==

<https://www.instagram.com/p/DGoGK-uqT3I/?igsh=MWx1c2JsOXVtajJvZg>==

Бастауыш сынып мұғалімі Сабитова А.Ж. 28.02.25 жылы «Цифрлық технологиялар мен инновациялар: білім беру жүйесінің жаңа дәуірі» атты облыстық ғылыми-тәжірибелік семинарына «Цифрландыру технологиялары – оқушылардың білім деңгейін көтеру құралы» тақырыбанда өз іс –тәжірибесімен бөлісті. <https://www.instagram.com/p/DGKNVeit9K0/?img_index=2&igsh=MTdxM2NnbnJxZDQ4ag>==

Бастауыш сынып ӘБ отырыстары үнемі өткізіліп отырды. Отырыстарда олимпиада нәтижелері, сайыстардың қорытындылары және осалқы жақтары талқыланып отырды.

Қорыта айтқанда, бастауыш сынып ӘБ жұмысы қанағаттандырарлық болып есептелді. 2025-2026 оқу жылына келесі міндеттер мақсатталып отыр:

1. Бастауыш сыныптарда сапалы білім, саналы тәрбие беру мақсатында еңбек ету;
2. Үлгерімі төмен оқушылармен тиянақты, жүйелі жұмыс жүргізу;
3. Әр мұғалім өз біліктілік санатын көтеруге күш салу;
4. Оқытудың жаңа технологияларын үнемі сабақ барысында қолдану,
5. Әр ұстаз кәсіби шеберлігін шыңдау керек;
6. Пәндік олимпиадаларға қабілеті жоғары оқушыларды дайындау;
7. Ғылыми-зерттеу жұмыстарына белсенділік таныту.

ӘБ жетекшісі: А.Ж.Сабитова